stanford-oval/wikipedia huggingface dataset:
Glasgow’n yliopisto
Yliopisto nykyään

Yliopistossa opiskelee vuosittain yli 18 000 perustutkinnon ja 7 000 jatkotutkinnon opiskelijaa yli 140 eri maasta. Britannian mittapuulla Glasgow’n yliopistossa on harvinaisen suuri määrä paikallisia opiskelijoita, sillä lähes puolet on kotoisin Glasgow’sta tai sen lähiseudulta. Lopuistakin 25 % on kotoisin Skotlannista ja 13 % muualta Britanniasta. 6 % opiskelijoilta tulee muista Euroopan unionin jäsenmaista, ja 6 % muualta maailmasta.[lähde? ] Henkilökuntaan kuului joulukuussa 2016 yli 7 600 työntekijää, joista 3 345 on tutkijoita.
Yliopisto on osa Russell-ryhmää, johon kuuluu 20 brittiläistä huippuyliopistoa. Se on myös yksi kansainvälisen Universitas 21 -organisaation perustajajäseniä. Ryhmään kuuluu yliopistoja eri puolilta maailmaa, ja se pyrkii kehittämään maailmanlaajuista yhteistyötä.
Unionit

Yliopiston yhteydessä toimii kaksi opiskelijaunionia, Queen Margaret Union (QMU) ja Glasgow University Union (GUU). Suurin osa opiskelijoista kuuluu jompaankumpaan. Molemmilla unioneilla on takanaan pitkä historia. GUU toimi pitkään miesopiskelijoiden unionina, kun taas QMU oli naisopiskelijoille. Unionit tarjoavat jäsenilleen paljon toimintaa kuten väittelyjä, illallisia, virkistystoimintaa, kanssakäymistä ja baareja.
Glasgow on ollut Britannian yliopistoväittelyjen parhaimmistoa vuodesta 1953. GUU on voittanut kansainvälisen yliopistojen väittelyn MM-kilpailut viisi kertaa, useammin kuin yksikään muu yliopisto tai kerho väittelyperinteen pitkässä historiassa.
Entisiä oppilaita/opettajia

Adam Smith, taloustieteilijä
Alexander R. Todd, biokemisti (Nobelin kemianpalkinto)
Alistair MacLean, kirjailija
Colin Maclaurin, matemaatikko (valmistui 14-vuotiaana ja kehitti mm. Integraalitestin)
Frederick Soddy, radiokemisti (Nobelin kemianpalkinto)
David Livingstone, tutkimusmatkailija
Sir Derek Barton, kemisti (Nobelin kemianpalkinto)
Gerard Butler, näyttelijä
Henry Campbell-Bannerman, Yhdistyneen kuningaskunnan pääministeri (1906–1908)
James Herriot, kirjailija
James Watt, koneinsinööri ja keksijä
James W. Black, farmakologi (Nobelin fysiologian tai lääketieteen palkinto)
Jocelyn Bell Burnell, tähtitieteilijä (löysi ensimmäiset pulsarit)
John Boyd Orr, lääkäri, biologi ja poliitikko (Nobelin rauhanpalkinto)
John Logie Baird, insinööri ja keksijä
Joseph Lister, keksi desinfioinnin
Ken MacLeod, kirjailija
Lordi Kelvin, fyysikko
Thomas Muir, poliittinen uudistaja
Thomas Reid, filosofi
William Ramsay, kemisti (Nobelin kemianpalkinto)
Kuvia yliopistosta

Yliopiston päärakennus.
Yliopiston torni.
Glasgow’n yliopiston kirjasto.
Yliopiston päärakennuksen pylväskäytäviä.
Etualalla Wolson Medical Schoolin rakennus, taustalla Boyd Orr -rakennus.
Yliopiston sisäpihaa.
Portti yliopiston päärakennukselle.
Kelvin-joki, joka kulki lordi Kelvinin laboratorion ohi, ja josta lordi Kelvin sai nimensä. Taustalla yliopisto.
Aiheesta muualla

Wikimedia Commonsissa on kuvia tai muita tiedostoja aiheesta .
http://www.gla.ac.uk/ – Yliopiston virallinen sivusto (englanniksi)
Die Gartenlaube, 1873.
Glasgow University Unionin rakennus.
Lordi Kelvinin patsas Glasgow’n yliopiston viereisessä Kelvingrove nimisessä puistossa.
Hailuodon kirjasto

| Hailuodon kirjasto |
| --- | --- |
 Hailuodon kirjaston sisäänkäyntijulkisivu.
Sijainti:  Luovontie 61, 90480 Hailuoto
Koordinaatit:  65°0.57′N, 24°42.83′E
Perustettu:  1860
Kokoelman koko:  16 117 (2023)
Lainauksia vuodessa:  16 048 (2023)
Budjetti:  n. 96 500 € (2023)
Kotisivut
Hailuodon kirjasto on Hailuodossa toimiva kirjasto. Se toimii vuonna 1937 valmistuneessa entisen alakoulun rakennuksessa. Hailuodon kirjasto kuuluu Outi-kirjastoihin.
Kirjaston henkilökunta on paikalla osan viikosta. Omatoimiaikana kirjastoon pääsee kirjastokortilla.
Vuonna 2023 kirjaston kokoelmiin kuului 16 117 nidettä, joista 14 569 oli kirjoja. Kokonaislainaus oli 16 048 ja fyysisiä käyntejä tehtiin 10 619.
Historia

Kirjasto päätettiin pitäjän kokouksessa perustaa, kun rovasti K. R. Heikel ehdotti kirjaston perustamista vuonna 1860. Aluksi kirjastossa oli 65 nidettä, ja se toimi pappilassa. Vuonna 1863 kirjat siirrettiin kirkon sakastiin, kun sinne hankittiin kirjakaappi. Vuonna 1874 kirjoja oli 276. Kirjasto siirrettiin kirkonkylän koululle vuonna 1883.
Vuonna 1926 kirjasto muutettiin kantakirjastoksi ja se siirrettiin postinhoitaja Saimi Kilpisen hoidettavaksi hänen kotiinsa. Vuonna 1926 niteitä oli 293, lainaajia 54 ja lainoja 1 434. Kirjasto kirkonkylän kansakoululle 1966. Vuonna 1967 niteitä oli 4 116 ja lainoja 2 490. Syksyllä 1982 kirjasto muutti entisen alakoulun tiloihin.
Aiheesta muualla

Outi-kirjastot: Hailuodon kirjasto
HMS Hogue (1811)

| HMS Hogue |
| --- | --- |


Aluksen vaiheet
Rakentaja:  Deptfordin telakka
Kölinlasku:  huhtikuu 1808
Laskettu vesille:  3. lokakuuta 1811
Palveluskäyttöön:  joulukuu 1811
Poistui palveluskäytöstä:  myyty 1866
Tekniset tiedot
Uppouma:  1 750 bm
Pituus:  54 m (tykkikansi)
Leveys:  14,48 m
Syväys:  6,4 m
Koneteho:  täystakiloitu purjealus
Aseistus
Aseistus:  74 tykkiä
HMS Hogue oli Britannian kuninkaallisen laivaston 74-tykkinen Armada-luokan kolmannen luokan linjalaiva.
Valmistus

Alus tilattiin 1. lokakuuta 1806 Deptfordin telakalta, missä köli laskettiin huhtikuussa 1808. Alus laskettiin vesille 3. lokakuuta 1811 ja valmistui sekä varustettiin Woolwichissa 7. lokakuuta 1811 – 25. tammikuuta 1812. Valmistuskustannukset olivat 76 715 puntaa ja varustamiseen kului lisäksi 1 429 puntaa.
Palvelus

Alus otettiin palvelukseen joulukuussa 1811 Texelin operaatioon päällikkönään Thomas Capel. Alus lähti Pohjois-Amerikkaan 14. tammikuuta 1813 kommodori William Hothamin lippulaivana.
Alus oli lokakuusta 1814 aina kesäkuuhun 1816 41 432 punnalla korjattavana Chathamin telakalla, mistä se siirrettiin Sheernessin reserviin. Alus myytiin romutettavaksi 1865.
Hakki Hamsteri

| Hakki Hamsteri |
| --- | --- |
Julkaisuaika:  1984–1995 (Suomessa)
Lehtien määrä:  68
Päähahmo(t):  Hakki Hamsteri
Hakki Hamsteri (alkuperäiseltä nimeltään Mike, der Taschengeldexperte) oli saksalaislähtöinen sarjakuvalehti. Suomessa sarjakuvalehteä julkaisi Kansallis-Osake-Pankki, pankin asiakkaille ilmaisjakeluna vuosina 1984–1995.
Aiheesta muualla

Hakki Hamsterin kotisivut (saksaksi)
Perunamaa.net/Sarjakuvalistauksia: Hakki Hamsteri[vanhentunut linkki]
Hammaste

Hammastettuja postimerkkejä.
Hammaste on postimerkkien välissä oleva rei'itys, joka mahdollistaa postimerkkien irrottamisen toisistaan repimällä siten, että merkit irtoavat siististi toisistaan.
Hammasteita voi olla eri kokoisia riippuen siitä, kuinka isoja ja kuinka tiheässä reiät ovat. Jos hammaste on sama niin merkin pysty- kuin vaakasivuilla, ilmoitetaan hammastetiheys yhdellä luvulla. Jos hammaste eroaa pysty- ja vaakasivuilla, ilmoitetaan hammastetiheys kahdella luvulla (esimerkiksi 14 1/4 : 14 3/4). Ensimmäinen luku on vaakasivu ja toinen pystysivu.
Hammasteita voidaan mitata hammastemittarilla. Hammasteen aikaansaavaa rei’itystä kutsutaan kirjapainotermillä perforointi.
Hanna Storm

| Hanna Storm |
| --- | --- |

Henkilötiedot
Ammatti:  runoilija, esiintyjä, filosofian tohtori
Kirjailija
Äidinkieli: suomi
Aikakausi:  2016-
Tyylilajit:  nykyrunous
Aiheesta muualla
Kotisivut
Löydä lisää kirjailijoitaKirjallisuuden teemasivulta
Hanna Storm (s. 1985) on Turussa asuva runoilija ja esiintyjä.
Teokset

Kiltin tytön rakkaus. Romaani 2024, Aviador
Silittäisinkö häntä vähän 2023, Aviador
Kanootin säilyttämisestä talven yli 2020, Aviador
kutsun itseni kylään 2018, Aviador
Aiheesta muualla

Zelda-zine 2021 https://www.zelda.fi/articles/ruoholahden-leijona-ja-eckeron-kenguru/
ABC:llä on aina kesä. Viikon runoilija Hanna Storm. Nuori voima -verkkolehti 2020
HMS Hogue (1900)

| HMS Hogue |
| --- | --- |
 HMS Hogue

Aluksen vaiheet
Rakentaja:  Vickers, Barrow-in-Furness
Kölinlasku:  14. heinäkuuta 1898
Laskettu vesille:  13. elokuuta 1900
Palveluskäyttöön:  19. marraskuuta 1902
Poistui palveluskäytöstä:  upotettu 22. syyskuuta 1914
Tekniset tiedot
Uppouma:  12 000 t
Pituus:  144 m
Leveys:  21,18 m (kokonaispituus)
Syväys:  7,92 m
Koneteho:  21 000 ihp
Nopeus:  21 solmua (39 km/h)
Miehistöä:  760
Aseistus
Aseistus:  2 × BL 9,2" Mk X -tykkiä 12 × BL 6" Mk VII -tykkiä 12 × QF 12 naulan 12 cwt laivatykkiä 3 × QF 3 naulan Hotchkiss -tykkiä 2 × 18 " torpedoputkea
HMS Hogue oli Britannian kuninkaallisen laivaston Cressy-luokan panssariristeilijä, joka palveli ensimmäisessä maailmansodassa.
Valmistus

Alus tilattiin Vickers Armstrongilta Barrow-in-Furnessista, missä köli laskettiin 14. heinäkuuta 1898. Alus laskettiin vesille 13. elokuuta 1900 ja valmistui 19. marraskuuta 1902.
Palvelus

Ensimmäisen maailmansodan alkaessa Hogue oli sijoitettuna reserviin, mistä se palautettiin palvelukseen miehitettynä reserviläisillä. Alus liitettiin Cressy-luokan aluksista muodostettuun kontra-amiraali Henry H. Campbellin 7. risteilijälaivueeseen, joka liitettiin osaksi Harwichiin sijoitettuja laivastovoimia osaksi Pohjanmeren valvontajoukkojen risteilijäosasto C:tä valvomaan Pohjanmeren eteläosaa.
Alus oli kahden sisaraluksensa kanssa tulossa 22. syyskuuta satamaan tankatakseen. Osasto matkasi jonossa kymmenen solmun nopeudella, kun Saksan keisarikunnan laivaston sukellusveneen SM U-9:n päällikkö luutnantti Otto Weddigen havaitsi alukset. Sukellusveneestä laukaistiin torpedo HMS Aboukiriin, jonka köli katkesi. Alus upposi 20 minuutissa, jolloin 527 miestä sai surmansa. HMS Cressy ja Hogue luulivat aluksi aluksen osuneen miinaan aloittaessaan pelastustyöt, jolloin sukellusvene laukaisi vielä kaksi torpedoa Hogueen ja kaksi Cressyyn upottaen kummatkin.
HMS Honeysuckle (K27)

| HMS Honeysuckle |
| --- | --- |
 HMS Honeysuckle

Aluksen vaiheet
Rakentaja:  Ferguson Brothers, Port Glasgow
Kölinlasku:  26. lokakuuta 1939
Laskettu vesille:  22. huhtikuuta 1940
Palveluskäyttöön:  14. syyskuuta 1940
Loppuvaihe:  romutettu 1950
Tekniset tiedot
Uppouma:  925 t
Pituus:  62,48 m
Leveys:  10,11 m
Syväys:  4,14 m
Koneteho:  2 750 shp
Nopeus:  16 solmua (30 km/h)
Miehistöä:  87
Aseistus
Aseistus:  1 × BL 4"/L45 (102 mm) Mk IX -tykki 1 × DP 3"/L50 -tykki 2 × kaksiputkista 20 mm ilmatorjuntatykkiä 2 × Mk II syvyyspomminheitintä, joihin yhteensä 40 syvyyspommia
HMS Honeysuckle (viirinumero K27) oli Britannian kuninkaallisen laivaston vuonna 1940 valmistunut Flower-luokan korvetti toisessa maailmansodassa.
Valmistus

Alus tilattiin 31. elokuuta 1939 Port Glasgow'sta Ferguson Brothersilta, missä köli laskettiin 26. lokakuuta. Alus laskettiin vesille 22. huhtikuuta 1940 ja valmistui 14. syyskuuta.
Palvelus

Alus romutettiin vuonna 1950.
Hakon Westermarck

Hakon Walter Westermarck (10. kesäkuuta 1912 Helsinki – 27. marraskuuta 1995 Helsinki) oli suomalainen professori, joka toimi Suomen eläinsuojeluyhdistyksen puheenjohtajana vuosina 1981–1985.
Ruotsissa koulutuksensa saanut Westermarck kuului sotien jälkeen perustetun Eläinlääketieteellisen korkeakoulun ensimmäisiin opettajiin. Eläinläketieteen tohtoriksi hän väitteli vuonna 1952. Westermarck nimitettiin farmakologian ja toksikologian ensimmäiseksi professoriksi 1955, josta virasta hän jäi eläkkeelle 1976. Hän toimi myös Eläinlääketieteellisen korkeakoulun rehtorina 1973–1976.
Westermarck toimi Suomen eläinsuojeluyhdistyksen hallituksessa jäsenenä vuodesta 1974, varapuheenjohtajana 1978–1981 ja puheenjohtajana neljän vuoden ajan 1981–1985. Hänen mielestään eläinsuojelu ja alan järjestöissä toimiminen kuuluivat tärkeänä osana eläinlääkärin ammattikuvaan. Hän toimi myös Pohjoismaiden Eläinsuojeluneuvoston puheenjohtajana sekä Maailman eläinsuojeluyhdistyksen WSPA:n neuvoa-antavana johtokunnan jäsenenä.
Ruotsissa olon aikana Westermarck avioitui Alma Ingridin (o.s. Lindholm; 1914–2011) kanssa. Heidän lapsensa ovat Tuomas, Jan Mikael, Eva Marina sekä Joel.
Kirjallisuutta

Hannu Nieminen: Sata vuotta eläinten puolesta (Ekenäs 2001)
HMS Sjöhunden (Shu)

| HMS Sjöhunden |
| --- | --- |
 HMS Sjöhunden

Aluksen vaiheet
Rakentaja:  Kockums, Malmö
Kölinlasku:  1966
Laskettu vesille:  21. maaliskuuta 1968
Palveluskäyttöön:  25. kesäkuuta 1969
Poistui palveluskäytöstä:  myyty Kockumsille 1997
Tekniset tiedot
Uppouma:  1 125 t (standardi) 1 400 t (sukelluksissa)
Pituus:  50,0 m (vesiraja) 50,5 m (kokonaispituus)
Leveys:  6,1 m
Syväys:  5,1 m
Koneteho:  1-akselinen, 2 x Pielstick 12 PA-4 -dieselmoottoria 2 200 bhp ASEA-sähkömoottori 1 270 kW
Nopeus:  15 solmua (pinnalla) 20 solmua (sukelluksissa)
Miehistöä:  23
Aseistus
Aseistus:  4 x 53 cm torpedoputkea 2 x 40 cm torpedoputkea
HMS Sjöhunden (runkonumero Shu) oli Ruotsin laivaston Sjöormen-luokan sukellusvene.
Valmistus

Ruotsin valtiopäivät päätti 1961 aluksen hankinnasta. Alus tilattiin Kockumsilta, missä köli laskettiin vuonna 1966. Alus laskettiin vesille 21. maaliskuuta 1968 ja liitettiin laivastoon 25. kesäkuuta 1969.
Palvelus

Alus myytiin vuonna 1997 Kockumsille, joka myi sen edelleen Singaporelle. Alukselle tropiikkia varten tehtyjen muutostöiden jälkeen se luovutettiin vastaanottajalle, joka liitti sen laivastoonsa nimellä  RSS Chieftain.
HMS Sirius (82)

| HMS Sirius |
| --- | --- |


Aluksen vaiheet
Rakentaja:  Portsmouthin telakka
Kölinlasku:  6. huhtikuuta 1938
Laskettu vesille:  18. syyskuuta 1940
Palveluskäyttöön:  6. toukokuuta 1942
Poistui palveluskäytöstä:  1949
Loppuvaihe:  romutettu 1956
Tekniset tiedot
Uppouma:  5 600 t (tyhjä) 6 850 t (kuormattu)
Pituus:  148 m
Leveys:  15,4 m
Syväys:  4,3 m
Koneteho:  62 000 shp
Nopeus:  32,25 solmua
Miehistöä:  480
Aseistus
Aseistus:  5 × kaksiputkista 5,25" (133 mm) Mk I -tykkiä 5 × Oerlikon 20 mm -ilmatorjuntatykkiä 6 × 21" (533 mm) torpedoputkea
HMS Sirius (viirinumero 82) oli Britannian kuninkaallisen laivaston Dido-luokan ilmatorjuntaristeilijä.
Valmistus

Alus tilattiin vuoden 1937 laivasto-ohjelmassa Portsmouthin telakalta, missä köli laskettiin 6. huhtikuuta 1938. Alus laskettiin vesille 18. syyskuuta 1940 ja otettiin palvelukseen 6. toukokuuta 1942. Aluksen valmistumista viivästytti ilmahyökkäyksen aiheuttamat vauriot.
Palvelus

Palvelukseen otettaessa alus liitettiin Kotilaivastoon, kunnes se siirrettiin elokuussa Välimerelle tukemaan operaatio Pedestalia. Alus siirrettiin eteläiselle Atlantille etsimään saksalaisia saarronmurtajia Kauko-Idän reiteiltä, mistä se palasi marraskuussa Välimerelle osallistuakseen Pohjois-Afrikan maihinnousuihin.
Joulukuussa alus liitettiin Force Q:hon Bônen niemimaalle häiritsemään akselivaltojen Tunisian ja Italian välisiä saattueita, kunnes Pohjois-Afrikassa olleet akselivaltojen joukot antautuivat. Alus liitettiin 12. risteilijäviirikköön, jonka mukana se heinäkuussa oli Sisilian maihinnousussa. Seuraavien kuukausien aikana alus tuki maissa olevien joukkojen taistelua ja syyskuussa se oli miehittämässä liittoutuneiden haltuun ottamaa Taranton satamaa.
Alus siirrettiin Adrianmerelle, jossa se taisteli 5. lokakuuta 1943 saksalaista Dodekanesian saaristoon matkalla olevaa saattuetta vastaan. Alukseen osui 17. lokakuuta Scarpanton edustalla lentopommi. Se siirrettiin korjattavaksi Massawaan telakalle, missä yksi yksiputkinen 20 millimetrin ilmatorjuntatykki korvattiin kadella yksiputkisella Boforsin 40 millimetrin Mk III -ilmatorjuntatykillä. Aluksen korjaukset valmistuivat helmikuussa 1944, jonka jälkeen se lähti Englantiin liittyäkseen Normandian maihinnousua varten koottuun laivastoon. Alus oli maihinnousun itäisen osaston reservinä.
Elokuussa alus palasi Välimerelle Etelä-Ranskan maihinnousuun, josta se siirrettiin edelleen Aegean merelle. Alus oli lokakuussa mukana Ateenan takaisin valtauksessa.
Alus jatkoi palvelustaan Välimeren laivaston 15. risteilijäviirikössä, kunnes se palasi 1946 Englantiin. Alus siirrettiin huollettavaksi Portsmouthin telakalle, mistä vapauduttuaan se liitettiin maaliskuussa 1947 Kotilaivaston 2. risteilijäviirikköön. Alus poistettiin palveluksesta 1949 ja siirrettiin poistolistalle 1956. Sirius saapui 15. lokakuuta 1956 romutettavaksi Hughes Bolkowille Blythiin.
HMS Sjöhunden (Shu, 1938)

| HMS Sjöhunden |
| --- | --- |
 HMS Sjöhunden

Aluksen vaiheet
Rakentaja:  Kockums, Malmö
Kölinlasku:  1937
Laskettu vesille:  26. marraskuuta 1938
Palveluskäyttöön:  18. joulukuuta 1939
Poistui palveluskäytöstä:  1. heinäkuuta 1960
Loppuvaihe:  romutettu
Tekniset tiedot
Uppouma:  580 t (standardi) 760 t (sukelluksissa)
Pituus:  64,2 m (kokonaispituus)
Leveys:  6,4 m
Syväys:  3,4 m
Koneteho:  2-akselinen, 2 x 8-sylinteristä Kockum-MAN/WV-30/38 -dieselmoottoria 1 900 hv 2 x sähkömoottoria 1 000 shp
Nopeus:  16,2 solmua (pinnalla) 10 solmua (sukelluksissa)
Miehistöä:  38
Aseistus
Aseistus:  4 x 53,3 cm M/34 -torpedoputkea 1 x 53,3 cm M/36 kannelle asennettu torpedoputki 1 x 40 mm lvakan M/32 2 x konekivääriä
HMS Sjöhunden (runkonumero Shu) oli Ruotsin laivaston Sjölejonet-luokan sukellusvene.
Valmistus

Alus tilattiin Malmöstä Kockums Mekaniska Verkstads AB:lta, missä köli laskettiin 1937. Se laskettiin vesille 26. marraskuuta 1938 ja liitettiin laivastoon 18. joulukuuta 1939.
Palvelus

Alus poistettiin palveluksesta 1. heinäkuuta 1960 ja myytiin 1962 Ystadiin romutettavaksi.
Hall Beachin lentoasema

Hall Beachin lentoasema (engl. Hall Beach Airport) (IATA: YUX, ICAO: CYUX) on lentoasema Kanadan Nunavutin territoriossa Hall Beachin kylässä. Kenttää ylläpitää Nunavutin territorion hallinto. Lentoonlähtöjä ja -laskuja oli vuonna 2008 yhteensä 2 475.
Lentoyhtiöt ja kohteet

| Lentoyhtiö | Kohteet |
| --- | --- |
Canadian North: Igloolik, Iqaluit, Pond Inlet
First Air: Igloolik, Iqaluit
CHC Helicopter: (tilauslentoja)
HMS Sirius (F40)

| HMS Sirius |
| --- | --- |


Aluksen vaiheet
Rakentaja:  Portsmouthin telakka
Kölinlasku:  9. elokuuta 1963
Laskettu vesille:  22. syyskuuta 1964
Palveluskäyttöön:  15. kesäkuuta 1966
Poistui palveluskäytöstä:  1992
Loppuvaihe:  upotettu maalilaivana 1998
Tekniset tiedot
Uppouma:  3 251 t (kuormattu)
Pituus:  113,4 m
Leveys:  12,5 m
Syväys:  5,5 m
Koneteho:  30 000 shp
Nopeus:  28 solmua
Miehistöä:  251-263
Aseistus
Aseistus:  2 × kaksiputkisena 4,5"/L45 Mk.6 -tykkinä 1 x Sea Cat GWS.22 2 x Oerlikon 20 mm 1 x Mk.10 Limbo 1 x Westland Wasp
HMS Sirius (viirinumero F40) oli Britannian kuninkaallisen laivaston Leander-luokan fregatti.
Valmistus

Alus tilattiin Portsmouthin telakalta, missä köli laskettiin 9. elokuuta 1963. Se laskettiin vesille 22. syyskuuta 1964 ja valmistui 15. kesäkuuta 1966.
Palvelus

Alus siirrettiin reserviin 1992 ja upotettiin maalilaivana 1998.
HMS Sjöbjörnen (Sbj, 1938)

| HMS Sjöbjörnen |
| --- | --- |
 HMS Sjöbjörnen

Aluksen vaiheet
Rakentaja:  Kockums, Malmö
Kölinlasku:  1936
Laskettu vesille:  15. tammikuuta 1938
Palveluskäyttöön:  18. maaliskuuta 1939
Poistui palveluskäytöstä:  1. tammikuuta 1964
Loppuvaihe:  myyty romutettavaksi 1967
Tekniset tiedot
Uppouma:  580 t (standardi) 760 t (sukelluksissa)
Pituus:  64,2 m (kokonaispituus)
Leveys:  6,4 m
Syväys:  3,4 m
Koneteho:  2-akselinen, 2 x 8-sylinteristä Kockums-MAN/WV-30/38 -dieselmoottoria 1 900 hv 2 x sähkömoottoria 1 000 shp
Nopeus:  16,2 solmua (pinnalla) 10 solmua (sukelluksissa)
Miehistöä:  38
Aseistus
Aseistus:  4 x 53,3 cm M/34 -torpedoputkea 1 x 53,3 cm M/36 kannelle asennettu torpedoputki 1 x 40 mm lvakan M/32 2 x konekivääriä
HMS Sjöbjörnen (runkonumerot Sb ja Sbj) oli Ruotsin laivaston Sjölejonet-luokan sukellusvene.
Valmistus

Alus tilattiin Malmöstä Kockums Mekaniska Verkstads AB:lta, missä köli laskettiin 1936. Se laskettiin vesille 15. tammikuuta 1938 ja liitettiin laivastoon 18. maaliskuuta 1939.
Palvelus

Alus poistettiin palveluksesta 1. tammikuuta 1964 ja myytiin 1967 Ystadiin romutettavaksi.
HMS Holderness (L48)

| HMS Holderness |
| --- | --- |
 HMS Holderness

Aluksen vaiheet
Rakentaja:  Swan Hunter, Wallsend
Kölinlasku:  29. kesäkuuta 1939
Laskettu vesille:  8. helmikuuta 1940
Palveluskäyttöön:  10. elokuuta 1940
Poistui palveluskäytöstä:  1946
Loppuvaihe:  romutettu 1956
Tekniset tiedot
Uppouma:  1 050 t (standardi) 1 360 t (max)
Pituus:  85 m
Leveys:  8,8 m
Syväys:  3,27 m
Koneteho:  19 000 hv
Nopeus:  27,5 solmua
Miehistöä:  146
Aseistus
Aseistus:  4 × QF 4" Mk XVI -tykkiä kaksiputkisina Mk XIX asennuksina 4 × QF 2 naulan Mk VIII neliputkisena Mk VII asennuksena 2 × Oerlikon 20 mm yksiputkisina P Mk III -asennuksina 2 × syvyyspomminheitintä, yksi kisko, joihin 40 syvyyspommia
HMS Holderness (viirinumero L48) oli Britannian kuninkaallisen laivaston Hunt-luokan tyypin I saattuehävittäjä toisessa maailmansodassa.
Valmistus

Alus tilattiin 21. maaliskuuta 1939 vuoden 1939 laivasto-ohjelmassa Swan Hunterilta Wallsendistä, missä köli laskettiin 29. kesäkuuta. Alus laskettiin vesille 8. helmikuuta 1940 ja valmistui 10. elokuuta.
Palvelus

Valmistajan koeajojen päätyttyä alus määrättiin 21. hävittäjälaivueeseen Sheernessiin. Alus siirrettiin miehistön koulutukseen Scapa Flowhun eikä alkuperäisen suunnitelman mukaisesti Portlandiin, koska Saksan ilmavoimien hyökkäykset aiheuttivat liikaa häiriöitä Kanaalin rannikon satamissa. Koulutuksen päättyessä alus liittyi 5. syyskuuta 1940 laivueeseensa. Alus laukaisi 16. syyskuuta miinan, mutta ei vaurioitunut merkittävästi. Alus jatkoi palvelustaan laivueen mukana Pohjanmerellä ja Kanaalissa, kunnes se määrättiin joulukuussa läntisen reitin alaisuuteen Plymouthiin. Alus suojasi 11. joulukuuta telakalla modernisoitavana olleen taistelulaiva HMS Queen Elizabethin Plymouthista Clydeen. Alus palasi 16. joulukuuta laivueeseensa Noren alaisuuteen.
Alus suojasi laivueen mukana Pohjanmerellä meriliikennettä sekä suojasi saattueita. Alus ampui alas 10. maaliskuuta 1941 Thamesin suistossa Saksan ilmavoimien Junkers Ju 88 -pommikoneen. Alus taisteli 14. maaliskuuta Pohjanmerellä saattuetta suojatessaan Saksan laivaston E-veneitä vastaan. Alus osui 5. heinäkuuta miinaan, jolloin se sai pahoja rakenteellisia vaurioita. Kaksi päivää myöhemmin se siirrettiin korjattavaksi telakalle, mistä se palasi elokuussa laivueeseen. Alus jatkoi vuoden lopun palvelustaan laivueen mukana.
Helmikuussa 1942 alus suojasi Pohjanmerellä Forthista lähtenyttä saattuetta FS29. Alus torjui HMS Mendipin ja HMS Pytchleyn kanssa saattueen kimppuun lähellä Hearty Knollia käyneet E-veneet, jolloin kaksi hyökänneistä aluksista tuhoutui ja S 53 menetti liikuntakykynsä. Holdernessin lähestyessä avutonta alusta sen miehistö tuhosi sen räjäyttämällä, jolloin saaliiksi jäi ainoastaan kahdeksantoista sotavankia. Alus joutui 14. maaliskuuta Pythcleyn ja HMS Wallacen kanssa Pohjanmerellä taisteluun E-veneitä vastaan suojatessaan saattuetta FN55.
Alus osui miinaan 5. joulukuuta 1943 Cromerin edustalla kärsien pahoja vaurioita. Alus sai vakavan vuodon, jonka seurauksena se jouduttiin ajamaan rantaan Parkestonen loiston lähellä Harwichin edustalla. Alus hinattiin 8. joulukuuta Millwallin telakalle Lontooseen korjattavaksi. alus oli telakalla Green and Silley Weirillä, kunnes se aloitti toukokuussa 1944 koeajot sekä miehistön koulutuksen. Alus palasi kesäkuussa laivueeseensa, mutta ei osallistunut Normandian maihinnousuun.
Alus oli laivueen mukana, kunnes se siirrettiin toukokuussa 1945 Euroopan sotatoimien päätyttyä Noren paikallislaivueeseen. Laivueen mukana alus osallistui koulutukseen sekä Noren alueen komentajan määräämiin tehtäviin. Alus oli Chathamissa, kunnes se siirrettiin 1946 reserviin. Vuoteen 1953 se makasi ankkuroituna Harwichissa, mistä se siirrettiin Harwichin reservilaivaston lakkauttamisen jälkeen Barrowiin. Aluksen aseistus ja muu sotamateriaali siirrettiin varastoihin. Alus sijoitettiin 1956 poistolistalle ja myytiin BISCOlle. Alus allokoitiin romutettavaksi T. W. Wardille Prestoniin, jonne se saapui hinattuna 20. marraskuuta.